CELEX: 62018CN0782
Language: sk
Date: 2018-12-13 00:00:00
Title: Vec C-782/18: Návrh na začatie prejudiciálneho konania, ktorý podal Tribunal d’instance Épinal (Francúzsko) 13. decembra 2018 – Cofidis/YP

11.2.2019   
            
            
               SK
            
            
               Úradný vestník Európskej únie
            
            
               C 54/15
            
         
      Návrh na začatie prejudiciálneho konania, ktorý podal Tribunal d’instance Épinal (Francúzsko) 13. decembra 2018 – Cofidis/YP
      (Vec C-782/18)
      (2019/C 54/19)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Tribunal d’instance Épinal
      
         Účastníci konania pred vnútroštátnym súdom
      
      
         Žalobca: Cofidis
      
         Žalovaný: YP
      
         Prejudiciálna otázka
      
      Bráni ochrana, ktorú smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (1) zabezpečuje pre spotrebiteľov, vnútroštátnemu ustanoveniu, ktoré v prípade konania začatého podnikateľom proti spotrebiteľovi na základe zmluvy o úvere uzatvorenej medzi nimi, zakazuje vnútroštátnemu súdu, aby po uplynutí päťročnej premlčacej doby, ktorá začína plynúť odo dňa uzavretia zmluvy, uplatnil ex offo alebo na základe námietky vznesenej zo strany spotrebiteľa dôvod spočívajúci v porušení ustanovení týkajúcich sa povinnosti overiť schopnosť spotrebiteľa splácať úver stanovenú v článku 8 tejto smernice, ustanovení týkajúcich sa informácií, ktoré musia byť v zmluvách o úvere uvedené zrozumiteľným a stručným spôsobom, obsiahnutých v článku 10 a nasl. uvedenej smernice, a všeobecnejšie porušenie akýchkoľvek ustanovení chrániacich spotrebiteľov stanovených v danej smernici, a uložil zodpovedajúce sankcie za toto porušenie?
      
         (1)  Ú. v. EÚ L 133, s. 66.